बरसों-बरस लग जाते हैं तब समाधि की स्थिति में आ पाना संभव हो पाता है. योगावस्था का चरम है समाधि. योग का अर्थ ही है, ‘चित्तवृत्ति निरोध:’ यानि जिसमें चित्त की वृत्ति थम जाये. समाधि अवस्था में चित्त अपनी मूल वृत्ति के विपरीत एकदम स्थिर रहता है, भटकता नहीं है. स्व-केन्द्रित न होकर चित्त परोपकार के भाव से भर उठता है. इसीलिए तो साई की शरण में जाकर अपने पापों के कटने का अहसास मन को होता है. जीवन सरल बन जाता है.